o
Ja Jumala sanoi: "Tulkoot valot taivaanvahvuuteen erottamaan
päivää yöstä, ja olkoot ne merkkeinä osoittamaan aikoja, päiviä
ja vuosia, ja olkoot valoina taivaanvahvuudella paistamassa
maan päälle". Ja tapahtui niin: Jumala teki kaksi suurta valoa,
suuremman valon hallitsemaan päivää, ja pienemmän valon
hallitsemaan yötä, sekä tähdet.
Ja Jumala pani ne taivaanvahvuuteen, paistamaan maan päälle,
ja hallitsemaan päivää ja yötä, ja erottamaan valon pimeästä.
Ja Jumala näki, että se oli hyvä.
Kuun sinä olet tehnyt näyttämään aikoja; aurinko tietää laskunsa.
Tämä kuukausi olkoon teillä kuukausista ensimmäinen,
siitä aloittakaa vuoden kuukaudet.
Joka kuukausi, uudenkuun päivänä ja joka viikko sapattina
tulee kaikki liha kumartaen rukoilemaan minua, sanoo Herra.
Ennenkuin israelilaisorjat pääsivät lähtemään Egyptin orjuudesta
Raamattu sanoo, että Jumala löi Egyptiä kymmenellä vitsauksella.
Jumala kovetti Faaraon sydämen, jottei tämä päästäisi
kansaa, ja sitten Jumala rankaisi Faaraota.
Kuinka oikeudenmukainen Jumalamme voi toimia näin?
Faarao on esimerkki henkilöstä,
joka jo alusta lähtien päätti valita oman tiensä.
Hän valitsi paholaisen tien.
2. Mooseksen kirjassa kerrotaan, että Egyptin viisaat
miehet tekivät myös monia ihmeitä.
Joten heillä oli voimaa. Mistä he saivat voimansa?
He tekivät niitä paholaisen voimalla
Faarao valitsi olla paholaisen puolella.
Hän ei hyväksynyt Jumalan suunnitelmaa Israelle.
Meidän Jumalamme tietää kaiken. Hän on kaikkitietävä.
Hän tietää kaiken ajan alusta historian loppuun asti.
Faaraon tapauksessa Jumala tiesi etukäteen
että Faarao halusi tehdä vihollisen tahdon mukaan
Jumala halusi näyttää hänelle, kenen suunnitelma toteutuu
Faaraon suunnitelma vai Jumalan suunnitelma.
Kymmenes vitsaus oli esikoisten kuolema.
Ennen vitsauksen tapahtumista Jumala kertoi israelilaisille,
kuinka suojautua. Mitä heidän tuli tehdä?
Jumala käski jokaisen perheen ottaa lampaan tai vuohen
miespuolisen lampaan tai vuohen, jonka tuli olla virheetön.
Heidän piti teurastaa se, ottaa veri talteen, ja sivellä ovenpieliin.
Jokainen ulko-ovi piti peittää verellä ennen 10. vitsausta.
Miksi verta piti laittaa näihin tiettyihin kohtiin oven ympärille?
Kun katsomme näitä kolmea kohtaa ovenpielissä
voimme kuvitella kaksi viivaa. Yksi pystysuorassa
ja yksi vaakatasossa.
Nämä kaksi viivaa muistuttavat ristiä.
Joten nämä kohdat ja viivat viittaavat Golgatan ristiin.
Tätä ei ole kirjoitettu, mutta mielestäni näin voi ajatella.
Voimme kuvitella nämä kaksi symbolista viivaa
jotka jo 2. Mooseksen kirjassa viittaavat Jeesukseen ja ristiin.
Tähän liittyy koko vertauskuva lampaasta.
Ja myös pääsiäis-nimen merkitys, "mennä ohi".
Kun ovenpielissä oli verta, Herra kulki sen talon ohi.
Tätä tarkoittaa pääsiäinen, "mennä ohi". Veri pelasti talon asukkaat.
Verellä oli suuri merkitys Egyptistä vapautumisessa,
sekä myös käskyllä laittaa verta joka talon ovenpieliin.
Mainitaanko iisoppikasvia Uudessa Testamentissa?
Apostoli Johannes mainitsee, että Jeesus pyysi ristillä
juotavaa. Hänelle annettiin hapanviiniä,
jota laitettiin iisoppikorren päähän ja annettiin hänelle.
Miksi iisoppi mainitaan tässä yhteydessä?
Raamatussa iisoppi on hyvin nöyrä kasvi.
Se on alhainen ja nöyrä kasvi, jota verrataan suureen seetripuuhun.
Tämä on hyvin symbolista, koska Jeesus alensi itsensä,
Jumalan Poika jätti taivaan, ja tuli maan päälle,
niinkuin heikko ja nöyrä ihminen.
Tämän takia Hän pystyy sanomaan meille "Seuratkaa minua,
olen nöyrä. Seuratkaa minua, ja annan teille levon."
Mitä verellä käytännössä tehtiin?
Teurastamisen jälkeen veri piti kerätä ja laittaa kulhoon.
Perheen tuli laittaa veri kulhoon ja ottaa iisoppikasvi.
Iisoppi piti kastaa vereen, ja sivellä sillä ovenpielet.
He ottivat verta ja laittoivat sitä ensiksi tänne yläpieleen
ja sitten laittaa verta näihin kahteen ovenpieleen.
Sitten heidän piti mennä talon sisälle ja sulkea ovi.
Veri oli ovenpielissä, ja se suojeli israelilaisia.
Ovi oli kiinni,eikä kukaan saanut mennä ulos.
Jos he menivät, he vaaransivat henkensä.
Mitä veri symboloi?
Siihen aikaan se ei ollut selvää.
Nyt ymmärrämme veren viittaavan tulevaisuuteen,
Jeesuksen Herramme veren suojaan.
Mitä karitsasta kerrotaan evankeliumeissa?
Evankeliumeissa puhutaan karitsasta ja Jeesuksesta.
Karitsan veri symboloi Messiaan, Jumalan Pojan verta.
Johannes Kastaja puhui Jeesuksesta kahdesti nähtyään
Jeesuksen erämaassa. Hän sanoi: "Tässä on Jumalan karitsa
joka pois ottaa maailman synnin."
Tämä on hyvin tärkeää.
Hän on Jumalan karitsa, joka kantaa maailman synnit.
Egyptissä veri auttoi vain israelilaisia
Veri peitti heidät ja suojeli heitä. Ja siksi kuolema meni ohitse.
Mutta evankeliumeissa Jumalan karitsan veri, joka peittää
koko maailman, eikä vain juutalaiset
Jeesus tuli ensimmäistä kertaa tähän maailmaan karitsana.
Jesaja kirjoittaa karitsasta, joka menee teurastettavaksi
suutaan avaamatta.
Tämä oli profetia Jeesuksesta
Johannes kastaja ymmärsi tämän. Hän viittasi Jeesukseen, joka oli
Jumalan karitsa ja tuli tuomaan anteeksiantamusta ja suojelusta
ja uutta elämää verensä kautta ristillä koko maailmalle.
Ilmestyskirja puhuu myös karitsasta.
Ilmestyskirjassa karitsa mainitaan noin 30 jakeessa.
Mutta Ilmestyskirjan karitsa on erilainen, kuin evankeliumeiden.
Evankeliumeissa kerrotaan hiljaisesta ja nöyrästä karitsasta.
Mutta Ilmestyskirjassa kerrotaan voitokkaasta Jumalan karitsasta,
joka istuu Isän oikealla puolella, ja hallitsee maata.
Kun heprealaiset lähtivät Egyptistä, heitä seurasi joukko muukalaisia.
Voivatko he osallistua pääsiäisaterialle?
Muukalaiset ja pakanat eivät saaneet syödä pääsiäisateriaa,
koska heitä ei ollut ympärileikattu.
Israelilaiset oli todennäköisesti ympärileikattu,mutta muukalaiset ei.
Kyseessä oli fyysinen erotus aterialla, ja muukalaiset saivat
osallistua aterialle vain ympärileikkauksen jälkeen.
Tämä oli erottava tekijä.
Mutta myöhemmin, Jeesuksen jälkeen, tämä erotus loppui,
koska fyysinen ympärileikkaus ei ollut enää tärkeä.
Tarkoitan, ettei se ollut tärkeä pelastuksen näkökulmasta.
Se oli vielä tärkeä merkki juutalaisille Aabrahamin liitosta.
Mutta ympärileikkausta ei enää tarvittu pelastukseen.
Tärkeää oli sydämen ympärileikkaus.
Tämä oli tarpeellista sekä juutalaisille että pakanoille.
Jeesus itse asiassa yhdisti ensimmäistä kertaa juutalaiset ja
pakanat, jotka voivat nyt syödä yhdessä, yhtenä uutena ihmisenä.
Kiitos, Gershon.
Suomennos: Hanna Partanen